دہلی نہ چھوڑنے پر بیوی کا قتل

نئی دہلی پولیس نے 23سالہ شخص کو اہلیہ کے قتل کے الزام میں گرفتار کرلیا_

خبر کا کوڈ: 2734

تاریخ: 07 October 2018 - 14:01

مقدس دفاع نیوز ایجنسی کی بین الاقوامی رپورٹر رپورٹ کے مطابق، ملزم نے پہلے بیوی کا گلا دوپٹے سے دبایا اوردھاردار آلے سے قتل کردیا۔ یہ واقعہ نجف گڑھ تھانے کے رنجی انکلیو علاقے میںگزشتہ روز پیش آیا۔ زوجین اعظم گڑھ کے رہنے والے تھے۔2013ء میں پسند کی شادی کی تھی۔

2 اکتوبر کو قتل کے واقعہ کی اطلاع ملتے ہی پولیس جائے وقوعہ پر پہنچی اور چھان بین کے دوران معلوم ہوا کہ شوہر آفتاب احمد واردات کی رات موقع پر موجود تھا۔ آفتاب کا موبائل ٹریس کرنے سے لوکیشن سہارنپور اور لکھنؤ کی موصول ہورہی تھی جس کی بنیادپر پولیس ٹیم لکھنؤسے 15کلو میٹر دور اس کے رشتے دار کے گھر سے گرفتار کرکے دہلی لے آئی۔

پوچھ گچھ کے دوران آفتاب نے بتایا کہ وہ بیوی کو اعظم گڑھ میں رکھنا چاہتا تھا ،ان کا 4سالہ بیٹا اعظم گڑھ میں رہتا ہے لیکن اہلیہ وہاں رہنے کیلئے تیار نہ تھی ۔اسے بیوی کے چال چلن پر شبہ تھا جس پر اکثر لڑائی جھگڑا ہوا کرتا تھا۔

آخر کار طیش میں آکربیوی کا گلا دوپٹے سے دبایا اور کچن میں رکھے ہوئے دھار دار آلے سے گلا کاٹ کر فرار ہوگیا۔

پیغام کا اختتام/